סיכום פגישת הצל"ח 01.02.2017

משתתפים: איית רייטן, ענת וולקני, רועי ליפשיץ, אבשה כהן, מריאלה לידרמן

חברי ההצל"ח מברכים את ענת וולקני עם הצטרפותה לצוות הצל"ח.

**גנים**

תקציב

התקבלה ההודעה רשמית מטעם הועד על קיצוץ של 30% בהשתתפות הועד בעלויות הגנים. בעקבות הקיצוץ תערך פגישה עם הורי הגנים בו יועלו להצבעת ההורים שלוש אפשרויות:

1. קיצוץ ופגיעה בתקינה ללא עליה בתשלומי הורים
2. עליה בתשלומי הורים ללא פגיעה בסטנדרטים ותקינה
3. עליה מסוימת ופגיעה מסוימת

בפגישה זו גם יוצגו חלוקות הגנים שנה הבאה.

סמל גן

לפי מספרי הילדים שנה הבאה לא יהיו מספיק לתקן עבור גן רביעי מה שיוביל לגנים די גדולים, 27-30 ילדים בגן בקרוב, וכן אובדן הגן היחודי שנוצר השנה. האפשרות לשמר את הסמל הרביעי תעלה מול המועצה בתאריך 14.2 עם סיגלית מנהלת הגנים ונציגי הצל"ח גנים (אבשה ומריאלה).

חוזה עם הסייעות

ההצל"ח יבקש מהועד לקבל עידכון מלא בנוגע למשא ומתן עם הסייעות. הסייעות העלו את הקושי והמרמור שלהן בפני נציגי ההצל"ח.

**תיכון אזורי**

עמדת ההצל"ח היא כי על על בי"ס צין להישאר במתכונות השמונה שנתית. מבחינתנו זהו קו אדום.

הצל"ח מציע להעלות את הרעיון של יצירת קריה חינוכית במדרשה, בה התיכון האזורי עומד בסמיכות לתיכון הסביבתי ויוכל ליצור קשרים עם האוניברסיטה וכך תיווצר מערכת עם יכולת גבוהה למגוון מקצועות לימוד והעשרה.

**חינוך בלתי פורמלי**

הובא לידיעת ההצל"ח תקרית בה ריב בין שני ילדים בבי"ס עבר הסלמה בה האח הגדול של אחד הילדים, נער כבן 17, הגיע לבי"ס ואיים על הילד השני לבל יפגע באחיו הקטן. איום מילולי זה לווה באיום פיזי כאשר הנער מחזיק בילד בכוח. אותו נער הוא חונך בפעילויות של החינוך הבלתי פורמלי. בעקבות התקרית הילד פחד ללכת לפעילות.

יערך בירור במסגרת ההצל"ח והחינוך הבלתי פורמלי ואם אכן המצב הוא כפי שתואר אזי הנער יתנצל בפני הילד מול כיתתו ויובהר לאותו נער שאם המצב ישנה, הוא לא יהיה יותר חלק מהתנועה.

העתיד

ההצל"ח רואה חשיבות ביצירת מסגרת לנוער עד לכיתה י"ב ולאורך כל השבוע. רועי וחן יעלו רעיונות ראשוניים איך לדעתם החינוך הבלתי פורמלי צריך להראות ולהיות בעוד שנה ובעוד 5 שנים ולאחר מכאן יעלו רעיונות אלו לדיון מורחב בהצל"ח.

**סמים ואלכוהול בנוער במדרשת בן גוריון**

קיימת בעיה של סמים ואלכוהול בנוער המדרשה וכיום יש מעורבות של המועצה עם צוות ביה"ס. הכוונה היא ליצור מענה מערכתי למצב שיכלול את כל הגופים הרלוונטים, דהיינו, מועצה, תיכון, מדרש ומשטרה. נציג הצל"ח יהיה נוכח בפגישות ויהיה מעורב. מאורלי גלעד תכתב את ההצל"ח וההצלח יארגן נציג מטעמו.

**עדלאידע**

הנושא של שכבת י"ב השנא הוא יום המתים. איילת הביעה חשש שהמיצגים יהיו מפחידים מדי עבור ילדים. עמדת הצל"ח היא לא להתערב. איילת תפנה כאדם פרטי לבירור.

**יחסי הצל"ח ועד**

בפגישת הועד הבאה נציג הצל"ח יעלה בפני הועד את הנקודות הבאות:

1. מי נציג החינוך בועד? חייב להיות נציג חינוך פעיל שמגיע לפגישות הצל"ח ומעורה במה שקורה.
2. לפני שהועד מגיע לידי החלטה כלשהי שקשורה לחינוך עליו להתייעץ עם ההצל"ח, כיוון שזה תפקיד ההצל"ח.

פגישת הצל"ח הבאה: 15.2.2017